Pare o parodie, deși nu e: „și atunci tu te uiți lung la mine/ și mă măsori iar de lactoză/ și te întrebi:/ ce mare brânză o să iasă/ din relația noastră?// ce o să te faci tu/ cu cașul meu de la gură/ cu urma grasă de pe cuțit/ cu laptele de capră neagră/ din căușul meu?// și eu îți spun:/ eu stăpânesc mucegaiurile,/ am ciuperci de verde și albastru pe trup/ mă joc în miez de nucă și boia/ în chimen și rășini.// stau la maturat în brațele tale/ să pun stele michelin pe platoul/ cu care visezi/ să razi împrejurimile, într-o carte de chef/ ca pe parmezan”.